**Prevádzkový poriadok pre prácu s expozíciou biologickým faktorom**

vypracovaný v súlade s nariadením vlády SR č. 83/2013 Z. z. o ochrane zdravia pred rizikami súvisiacimi s expozíciou biologickým faktorom pri práci

1. **Identifikačné údaje prevádzkovateľa**
* právnická osoba - obchodné meno a sídlo, alebo
* fyzická osoba-podnikateľ - obchodné meno a miesto podnikania,
* IČO,
* závod/prevádzka - názov a adresa,
* pracovisko - názov a adresa
* zodpovedná osoba prevádzkovateľa
1. **Posudok o riziku** (posúdenie rizika podľa § 4 nariadenia vlády č. 83/2013 Z. z. vrátane kategorizácie prác)
* uviesť ako samostatnú prílohu č. 1.
1. **Údaje o umiestnení zariadenia alebo pracoviska s expozíciou biologickým faktorom** (umiestnenie pracoviska v rámci prevádzky, dispozičné riešenie, prístup a pod.).
2. **Bezpečné pracovné postupy pre jednotlivé pracovné činnosti s expozíciou biologickým faktorom pri práci pri práci**
* stručný popis /charakteristika činnosti pracoviska,
* opis technológie alebo činnosti, vybavenia pracoviska, spôsob manipulácie s biologickými faktormi,
* identifikácia zdrojov rizika expozície biologickým faktorom vrátane rizika poranenia alebo nákazy pri vykonávaní zdravotníckych činností,
* zoznam a skupina biologických faktorov, s ktorými sa pracuje na pracovisku.
1. **Preventívne a ochranné opatrenia pre jednotlivé pracovné činnosti s expozíciou biologickým faktorom**
* technické, technologické, organizačné a iné opatrenia na zníženie rizika z expozície biologickým faktorom vrátane osobných ochranných pracovných prostriedkov, kontrolných systémov na zabránenie úniku alebo prenosu biologických faktorov na pracovisku (prílohy č. 5 a 6 nariadenia vlády SR č. 83/2013 Z. z.) a opatrení na bezpečnú manipuláciu a prepravu biologických faktorov a opatrení na prevenciu poranenia alebo nákazy,
* vykonané, plánované opatrenia (vymenovať konkrétne),
* organizácia práce (zmennosť, prestávky - zaradenie, dĺžka, určenie miesta prestávky),
* spôsoby dekontaminácie a dezinfekcie a kontrola ich účinnosti,
* spôsob, akým sa realizuje na pracovisku bezpečný zber (spoločnosť, ktorá ho realizuje, zmluva, prípadne periodicita odberu),
* priestor pre dočasné skladovanie a zneškodňovanie odpadov s obsahom biologických faktorov vrátane ostrých zdravotníckych premetov,
* spôsob zabezpečenia očkovania zamestnancov (na základe posúdenia rizika zamestnávateľ definuje v súlade s platnou legislatívou, napr. vyhláška Ministerstva zdravotníctva SR č. 585/2008 Z. z.) rozsah a spôsob očkovania zamestnancov),
* dodržiavanie zásad osobnej hygieny počas práce s biologickými faktormi (zákaz jedenia, pitia a fajčenia na pracovisku, ostatné zákazy),
* iné (špecifické pre daného zamestnávateľa),
* zabezpečenie zdravotného dohľadu vrátane lekárskych preventívnych prehliadok vo vzťahu k práci pre zamestnancov (vstupné, periodické a výstupné, ak vykonávajú rizikové práce alebo podľa osobitných predpisov, napr. § 30e zákona č. 355/2007 Z. z., kto ich vykonáva, frekvencia),
* označenie pracovísk bezpečnostnými a zdravotnými označeniami (nariadenie vlády SR č. 387/2006 Z. z.).
1. **Havarijný plán**
* opatrenia na ochranu zdravia a bezpečnosti zamestnancov, ktoré je potrebné vykonať v prípade havárie alebo mimoriadnej udalosti najmä na ochranu zamestnancov pred expozíciou biologickým faktorom 3. skupiny alebo 4. skupiny, vrátane zneškodňovania uniknutých biologických faktorov a odborného výcviku.
1. **Pokyny a vybavenie pre prvú pomoc**
* informácie pre poskytnutie prvej pomoci pri zasiahnutí oka, pokožky, pri nadýchaní,  požití alebo poranení.
* kontaktné telefonické spojenie na vnútorné a vonkajšie havarijné a záchranné služby (zdravotnícka záchranná služba).
1. **Spôsob informovania zamestnancov o rizikách spojených s vykonávaním práce, o rizikách vyplývajúcich z týchto faktorov pre zamestnancov vrátane preventívnych ochranných opatrení**

Zamestnávateľ informuje

* o rizikách spojených s vykonávaním práce, o rizikách vyplývajúcich z biologických faktorov na pracovisku,
* o možných rizikách, vyplývajúcich z expozície biologickým faktorom pri práci,
* o výsledkoch posúdenia rizík,
* o výsledkoch monitorovania biologických faktorov v pracovnom prostredí,
* o vykonaných alebo navrhovaných opatreniach na odstránenie alebo zníženie rizika z expozície biologickým faktorom pri práci,
* o individuálnych opatreniach vrátane osobných ochranných pracovných prostriedkov,
* o postupoch v prípade nepredvídateľnej nehody alebo havárie,
* o požiadavkách na osobnú hygienu vrátane zákazov fajčenia, jedenia a pitia na pracovisku,
* o povinnosti zamestnankýň hlásiť tehotenstvo,
* o preventívnych lekárskych prehliadkach vo vzťahu k práci (podmienky, za ktorých majú zamestnanci nárok na lekárske preventívne prehliadky vo vzťahu k práci, periodicita, spôsob zabezpečenia),
* o výskyte chorôb z povolania a ich príčinách,
* o všetkých zmenách podmienok na pracovisku, pracovných postupoch, materiáloch, pracovných prostriedkoch a pod.

Forma školenia (individuálne, kolektívne)

Frekvencia školenia: najmenej raz ročne

1. **Spôsob zabezpečenia očkovania zamestnancov** (vyhláška MZ SR č. 585/2008 Z. z.).

**Príloha:** Posudok o riziku

Dátum: pečiatka a podpis prevádzkovateľa

Prevádzkový poriadok vypracoval: